Správa zo zahraničnej pracovnej cesty

1.  Účastník ZPC 

RNDr. Katarína Teplanová, PhD. – projekt PoPVaT (NCP VaT - CVTI SR)

Ďalší účastníci

z CVTI SR, Lamačská cesta 8/A, 811 04 Bratislava
Mgr. Marian Zelenák – projekt PoPVaT (NCP VaT)

Ďalší účastník zo SR: 
PaeDr. Viera Haverlíková, PhD. (SCHOLA LUDUS)

2.  Zahraničná pracovná cesta

Doba trvania	16.-.21.3.2014	
Účel cesty	Účasť na svetovom summite centier vedy	
Názov podujatia	Svetový summit centier vedy	
Organizátor	Technopolis, Mechelen, Belgicko 
z poverenia svetových asociácií centier vedy ASPAC, ASTC, ECSITE, NAMES, NCSM, Red-Pop, SAASTEC	
Účastníci podujatia	Zástupcovia centier vedy	
Miesto konania	Centrum vedy Technopolis, Mechelen, Belgicko 
	
Termín konania	17.-19.3.2014 
	
Financovanie cesty	z projektu Popularizácia vedy a techniky na Slovensku

3.	Rámcový program ZC a summitu

16.3. 	9.30 – 	Cesta lietadlom Bratislava – Charleroi, autobusom do Bruselu, vlakom do Mechelenu, taxíkom do Technopolisu (mestska doprava nechodila), konferencnym autobusom z Technopolisu do mesta.
Registrácia a neformálne stretnutia s účastníkmi summitu. (Recepcia.)	
17.3.		Prvý deň summitu	
	8.30 –
10.00	Prehliadka centra vedy	
	10.00 –
11.15	Slávnostné otvorenie 
Veda a robenie rozhodnutí	
		Stánky vystavovateľov	
	12.00 –
13.30	Plenárna sekcia 
Rastúci dialóg medzi centrami vedy a vedeckým výskumom	
		Obed	
	4.45-16.00	6 paralelných panelových sekcii
1. Veľké dáta v „zreteľných“ mestách
2. Stratégie na získavanie netradičných adresátov
3. Centrá vedy ako miesta pre participáciu občanov na tvorbe politiky
4. Vízie pre budúce centrá vedy 
5. Skúmanie modelov centier vedy, ktoré využívajú zapájanie verejnosti proti znižovaniu biodiverzity 
6. Komunikovanie výskumu k udržateľnosti: Aké úlohy môžu zohrávať  centrá vedy 	
		Postre o projektoch centier vedy	
	16.45 – 18.00	6 paralelných panelových sekcií
1. Centrá vedy sú budúcnosťou miest
2. Od špecifických funkcií k perspektívnym hybridom 
3. Nové kreatívne modely pre efektívne fungovanie centier vedy 
4. Národná a medzinárodná politika: Čo sú úlohy pre partnerstvo centier vedy  
5. Čo je dôležitejšie? Masová komunikácia s verejnosťou alebo vnorenie sa do postupov inovácií? 
6. Centrá vedy ako výskumné laboratória	
		Spoločná návšteva múzea prírodných vied v Bruseli / večera 	
18.3.	Druhý deň summitu	
	9.00 –
10.30	Plenárna sekcia 
Čas na prehodnotenie: Učenie sa pre zmenený svet	
		Prestávka: Stánky / postre / centrum vedy	
	11.15  –
12.30	6 paralelných panelových sekcii
1.	1. Smerom do vedy, techniky, inžinierstva a matematiky (STEM): myslenie STEM v 21. storočí v centrách vedy
2.	2. Kultúra tvorcov (tých, čo robia)
3.	3. Robenie prepojení – centrá vedy a globálne iniciatívy
4.	4. Stratégie pre ženy v prostredí neformálneho učenia
5.	5. Žartujeme / balamutíme sa? Je komunikácia medzi kultúrami vôbec možná?
6.	6. Nové role, nové pozície
7.		
		obed	
	13.45 –
15.00	6 paralelných panelových sekcii
1. Predstavujeme si centrá vedy budúcnosti I.
2. Aby boli centrá vedy relevantné pre budúcich návštevníkov 
3. Zdieľanie skúseností: zvyšujú nové technológie učenie sa, ale sú pre poznávanie bariérou?
4. Pecha Kucha 1 (krátke prezentácie)
5. Vedecké slávnosti a získavanie rôznych sociálnych skupín
6. Všetci používame apps... Ale prečo?
	
		Prestávka: Stánky / postre / centrum vedy	
	15.45 –
17.00	2 poloplenárne sekcie
1. Centrá vedy a priemysel – silný tím
2. Držať v hlave: Projekt ľudský mozog (sprístupňovanie mozgu a myslenia v centrách vedy a múzeách)
	
	17.00 –
17.45	Plenárna sekcia
Mechelenská deklarácia, náš záväzok pre budúcnosť	
		Prestávka: Stánky / postre / centrum vedy	
	19.00 –
22.00	Spoločná večera / prvky vedeckej komunikácie v praxi 	
19.3	Tretí deň summitu	
	9.00 –
10.30	Plenárna sekcia 
Súčasné a budúce trendy v používaní IT pre učenie a zapájanie sa	
	11.15  –
12.30	7 paralelných panelových sekcii
8.	1. Predstavujeme si centrá vedy budúcnosti II.
9.	2. Seriózne hry v centrách vedy
10.	3. Prezentácia partnerstva: Je Afrika novým prúdom pre rozvoj oblasti?
11.	4. Pecha Kucha 2 (krátke prezentácie) 
12.	5. Posúvanie návštevy centra vedy na novú úroveň: perzonalizácia
13.	6. Sú lákavé technológie dostatočné na komunikovanie vedy?
      7. Symbióza medzi umením, vedou a technológiou: za tradičnými                     hranicami	
		Obed	
	13.45 –
15.00	6 paralelných panelových sekcii
1. Medzinárodná štúdia vplyvu centier vedy
2. Každý je tvorcom?
3. Priorita pre malých: veľké prínosy za málo peňazí
4. Centrá vedy a komunity: komunikovať, ko-operovať, spolupracovať a čo je za tým
5. Formálne a neformálne: Vzťah medzi školami a centrami vedy?
6. Vytváranie vhodných modelov pre centrá vedy v Afrike	
		Prestávka: Stánky / postre / centrum vedy	
	15.45 –
17.15
do 21.00	Záverečná plenárna sekcia (a budúci summit 2017) Neformálne pracovné  rozhovory s účastníkmi:
Jennifer Martin|President + CEO, TELUS Spark, Calgary, Alberta, Canada
Michela Pichereddu,.Minerva Consulting & Communication Sprl	
20.3.		Pracovné rozhovory s účastníkmi :
John H. Falk, Ph.D., Director, Center for Research on Lifelong STEM Learning, Oregon State University
Katy Borner, Professor of Information Science
Director, CI for Network Science Center, Curator, Mapping Science exhibit
ďalšími
Cesta vlakom Mechelen – Brusel – Charleroi (nocľah)	
21.3. 	7.15 – 9.05 	Cesta lietadlom Charleroi - Bratislava	
Kurzívou sú v tabuľke označené tie z paralelných sekcií, ktorých som sa zúčastnila

Priebeh summitu

V poradí siedmy svetový summit centier vedy mal 463 účastníkov z 58 krajín, reprezentantov svetových asociácii centier vedy a  reprezentantov centier  vedy.

Hosťami summitu boli 3 kozmonauti, 2 držitelia Nobelových cien za fyziku (Brian Schmidt 2011, Englert 2013), belgický kráľ, predseda vlády Flámska, historicky prvá poradkyňa prezidenta Európskej komisie pre vedu a predsedkyňa Európskeho poradného výboru pre vedu a techniku. 

Každá sekcia, otváracia, plenárna aj paralelná, mali svojich mediátorov a minimálne troch „panelistov“ a končili otázkami z pléna a odpoveďami panelistov. 

Cez prestávky bol otvorený Market Place, na ktorom 23 spoločností špecializovaných na tvorbu dizajnu a realizácie expozícií centier vedy predstavovalo svoje výstupy a ponúkalo svoje služby (Príloha 1), od návrhov koncepcií až po dodávky samostatných exponátov, zapožičanie putovných výstav, tvorbu špecializovaného softvéru na individuálnu a kolektívnu komunikáciu s návštevníkmi pred, počas a po návšteve, 3D výukový program (vizualizácie priestorových javov).
Formou 16 postrov boli prezentované súčasné projekty centier vedy. 

Účastníci mali počas celého summitu k dispozícii všetky priestory - výstavy, dielne, laboratória, knižnicu centra vedy Technopolis (Príloha 2), ktoré sú bežne prístupné verejnosti. 

Významné boli „prestávky“, ktoré sa intenzívne využívali na individuálnu odbornú komunikáciu a pracovné stretnutia. 

Pri paralelných sekciách sme si účasť s kolegami (Zelenák, Haverlíková) rozdelili. Kolega Zelenák viaceré vystúpenia filmoval. Filmoval a fotil tiež výstavné priestory a exponáty. Komunikovali sme tiež s personálom centra vedy.

4.  Hlavné myšlienky a postrehy

Summity centier vedy sú zamerané v prvom rade na trendy a stratégie centier vedy. 

Centrá vedy predstavujú zásadný kultúrny nástroj prítomnosti a budúcnosti. Ich nezávislý vývoj začal v 80-tych rokoch a hoci operujú v rôznych kultúrach, majú dnes zreteľne rovnaké tendencie, ktoré súvisia s vedeckou a technologickou globalizáciou a má dobrý význam uvažovať o spoločných trendoch, zodpovednosti, záväzkoch. 

1.	V rámci bohatého programu summitu bolo možné zreteľne identifikovať aj nasledujúce trendy centier vedy:

-	Silný dôraz centier vedy na spojenie „veda a učenie STEM“ (projekt amerických centier vedy, projekt Juhoafrickej republiky, program Belgicka ai.) 
-	Orientácia na „obyčajnú výrobu“, rozvoj individuálnych zručností, tvorba príležitostí pre záujmové činnosti (napr. fablab, vedecko-technické krúžky, podujatia).  
Všeobecným heslom je „zapojenie verejnosti do vedy“. Výsledky vedy a techniky sú ale dnes už prakticky dostupné skoro každému, podstatná je cesta poznávania a tvorba materiálnych hodnôt (inžiniering). Tu je úloha centier vedy nesmierna. Nestačí vedu „konzumovať“, chápať jej význam a  mať akademické poznatky. Rozhodujúci sú „makeri“. 
-	Orientácia na duševnú kvalitu života (centrá vedy sú miesta, kde sa ľudia cítia dobre, sú súčasťou základnej infraštruktúry, je tiež možné, že v budúcnosti „budú všade“, splynú s okolím).
-	Orientácia na komunity a ich potreby, podujatia v centre vedy aj mimo. (Kultúra centier vedy sa rozširuje do komunít a otvoreného priestoru do škôl, parkov, klubov, na stanice a do dopravných prostriedkov a pod.).
-	Sieťovanie a partnerstvá centier vedy. Okrem iného, aktivity centier vedy sa stávajú aj predmetom diplomacie! 
-	Hľadanie nových foriem učenia s vyváženým využívaním informačno-komunikačných technológií a silnou dávkou skepticizmu voči aplikáciam informačných technológií vo vzdelávaní. 
-	Po všetkých stránkach vysoko profilované programy, z hľadiska potrieb, odbornosti, didaktiky, múzejnej pedagogiky, prezentácie, komunikácie. Silný medzinárodný výskum.  
-	Dôraz na vzdelanie a špeciálnu prípravu pracovníkov, ktorí tvoria a realizujú programy centier vedy. Centrá vedy sú priestorom pre neformálne učenie, ktoré sa stáva dominantnou formou učenia. V ňom  treba učiť učiť žiakov a mládež, aj učiteľov, aj rodičov. 
-	Orientácia aj na mladších žiakov (ešte nie sú pokazení školou), zdôrazňuje sa rozvoj myslenia, prínos pre ďalšie učenie a rozvoj vedy. 

Účastníci a hostia summitu vypracovali a podpísali  Mechelenskú deklaráciu. Od tohto dokumentu sa očakáva, že presvedčí ďalších politikov, vedcov, globálne spoločnosti a národné a multinárodné inštitúcie o dôležitosti spolupráce s centrami vedy, aby sa zmenšila priepasť medzi verejnosťou a vedou a technikou a tým sa riešili aj mnohé globálne problémy. Deklarácia obsahuje 7 bodov, ktoré sú pre centrá vedy závääzkom. 

Vývoj flámskeho centra vedy Technopolis, v ktorom sa summit konal  a organizácia samotného summitu boli tiež demonštráciou štátnej podpory centrám vedy (vybudovanie centra vedy bolo iniciované vládou, pre centrum vedy bola vytvorená nadácia, členom správnej rady je predseda vlády, na otvorení summitu sa zúčastnil belgický kráľ aj mnistri.

Zahraničná cesta bola využitá aj ako študijná návšteva centre vedy Technopolis. Skúsenosti s exponátmi, foto a videodokumentácia a poznatky z neformálnych rozhovorov s pracovníkmi sa využijú pri budovaní slovenského centra vedy v rámci NCPVaT (v projekte PoPVaT).

Prednášky, MarketPlace a individuálne rozhovory s účastníkmi kongresu sú zdrojom mnohých námetov pre rozvoj centier vedy na Slovensku, tvorbu interaktívnych výstav, vyhodnocovanie exponátov, budúce projekty a aktivity. Zvlášť ma zaujali:

-	Medzinárodná štúdia dopadu centier vedy (prof. Falk a kol.) 
-	Places Spaces & Mapping Science – mapy, ktoré zobrazujú vedecké komunikácie, história aj dynamika súčasného sveta, bohaté formy zobrazovania (prof. Börner a kol., http://scimaps.org/maps/browse/
-	Projekt hodnotenia exponátov European Exhibition Evaluation Tool (kontakt: Alena Šuldová, Techmania Plzeň) 
-	Poznávacia výstava XperiLAB.be – perfektná cesta ako objavovať vedu v kamióne s premyslenou koncepciou pre 10-14 ročných (realizátor priemyselná spoločnosť Solvay)
-	Projektová skupina Maitre zamerané na tréning vedcov v komunikácii, tiež vedecké kaviarne v lokáloch a pod. 
-	Informácie o centrách vedy v Českej republike (Techmánia po rekonštrukcií od apríl 2014, nové centrum vedy v Ostrave od september 2014)
-	interaktívne informačné systémy pre naše centrum vedy – od spoločnosti Archimedes (mapa expozície), od spoločnosti Kiss the Frog (komunikácia s návštevníkom)
-	exponáty: k výberu povolaní, k výberu partnera, kombinácie demonštrácia-počítačové riadenie-estetetika-interaktivita (napr. tanec magnetických pilín na hudbu), vizualizácie (konštrukcia dynamického obrazu zo statického návštevníka / zber dát v priestore a čase, demoštrácia rýchlych a pomalých komplexných procesov)   

Rok 2019 by mal byť rokom centier vedy (OSN - UNESCO).

1.	Odporúčané závery

Nasledujúci, 8. svetový kongres centier v r. 2017, Miraikan (Národné múzeum perspektívnej vedy a inovácií), Tokyo (časť Daiba). 

V rámci NCP VaT (projektu PoPVaT) sledovať a uplatňovať skúsenosti centier vedy zo všetkých kontinentov. Objednať do knižnice časopis Asociácie centier vedy a techniky ASTC (cca 600 členov zo 40 krajín).

Stať sa členom Európskej asociácie centier vedy ESCITE. 
Zúčastniť sa 25. výročnej konferencii Asociácia európskych centier vedy ECSITE, 22-24. máj 2014 v Haagu.

Pripraviť preklad a širokú distribúcia Mechelenskej deklarácie. Prípadne tlačovku (v spojení s informáciami o PoPVaT) 

V rámci aktuálnej realizíácie centra vedy (projekt PoPVaT) začať čo najskôr s prípravou odborného personálu a tiež s oslovovaním budúcich návštevníkov centra vedy formou pravidelných správ. 

Aplikovať v rámci zviditeľňovania obsahu a činností (CVTI SR / NCP VaT / centra vedy / univerzít a pod) multimediálne mapy (kontaktov, prepojení, koncepcií a pod). 

2.	Prehľad prinesenej dokumentácie a miesto jej uloženia

Zborník SCWS2014 (Science centre world summit 2014: Public engagement for a better world, 17-19 March, Mechelen Belgium) a Mechelenská deklarácia – knižnica  CVTI SR.

3.	Osobitne vyhodnotený očakávaný prínos ZPC

Poznatky zo služobnej cesty budú využité v rámci národného projektu PoPVaT, v častiach prípravy, budovania a realizácie centra vedy,  pri príprave nových projektov, pri realizácii okrúhlych stolov, pri odporúčaniach pre strategické a politické rozhodnutia a pod.  

4.	Spôsob zverejnenia výsledkov ZPC, prenos získaných informácií

Správa zo ZPC bude zverejnená na intranete CVTI SR. 

Súhlasím so zverejnením správy na internete: áno

Správu vypracoval: RNDr. Katarína Teplanová, PhD.

Dátum: 28. 3. 2014
Správu schválil: 	prof. RNDr. Ján Turňa, CSc.

Príloha 1 k Správe zo ZPC SCWS2014, Teplanová

Zoznam spoločností, ktoré ponúkajú tvorbu návrhov a realizácie centier vedy, interaktívnych výstav a exponátov 

-	ALCHEMY Studio (komplet návrhy centier vedy)

-	Archimedes (všetky média, veľké aj malé výstavy, putovné výstavy, dôraz na príbeh, napr. výstava ústavu Max Plancka) 

-	Bruns (mechanické a elektromechanické objekty v dizajne centier vedy)

-	Exhibits.nl (mechanické a elektromechanické objekty v dizajne centier vedy)

-	Hüttinger Interactive Exhibitions (kompletné centrá vedy aj jednotlivé exponáty) 

-	Kiss the Frog (multidisciplinárne multimédia – content managment system upravený pre školské skupiny) 

-	Science Projects (mechanické a elektromechanické objekty v dizajne centier vedy)

-	Tinker imagineers („transformačný dizajn“, ktorý „pohne“ s návštevníkom)

Špeciálne ponuky

-	Evonik (cyber classroom s 3D simuláciami, globálne témy ako efektivita, zdravie, potraviny, globalizácia; tiež chemikálie)

-	Eluminaty (globus so softwarom, GeoDome, planetária, panoramy na zaoblené plochy)

-	Aspirid Ltd, Litva (multimedia, foto)

Putovné výstavy na prenájom ponúkajú

-	Science Projects, Londýn (VB)
-	Natural History Museum, Londýn (VB)
-	Technopolis, Mechelen (Belgicko) 
-	Cité de´l Espace & Muséum de Toulouse, Toulouse (Francúzsko) 
-	Universcience & Musum national d´Histoire naturelle, Paríž (Francúzsko)
-	Mystery of Life Travelling Exhibition http://www.hoffen.com.cn/english/ 
-	Heureka, Vantaa (Fínsko) 
-	Experimentarium, Kodaň (Dánsko) 

Špeciálne ponuky
-	Solvay (chemická spoločnosť, putovný autobus s premyslenou poznávacou koncepciou)

Príloha 2 k Správe zo ZPC SCWS2014, Teplanová

Centrum vedy Technopolis, Mechelen, Belgicko 

Technopolis je flámske centrum vedy. Vybudované bolo z iniciatívy vlády.
Prevádzkované je formou nadácie.

Činnosť Technopolisu začalo putovnou výstavou (výstavným kamiónom) v r. 1995.
Základný kameň Technopolisu bol položený v r. 1998. Centrum bolo otvorené v r. 2000.
Pri výstavbe a realizácii sa využili vtedajšie najmodernejšie technolólgie, dnes mnohé už zastarali.

Budova sa nachádza mimo mesta.
K dispozícii je plocha12.587 m2 na 3 poschodiach. Z toho:
-	hlavné výstavy 2796 m2, 
-	detské centrum vedy 934 m2, 
-	Xplora 825 m2, 
-	Inšpirácie 470 m2, 
-	dielňa 112 m2, 
-	Lab 99 m2, 
-	STEM centrum (S-veda, T-technika, E-inžinierstvo, M-matematika) 184 m2,
-	dočasné výstavy 756 m2, 
-	multifunkčná miestnosť 698 m2, 
-	auditórium 156 sedadiel, 
-	automatické divadlo (čierna skrinka) 60 sedadiel, 
-	priestor pre party a workshopy 80 m2, 
-	vonkajší priestor 1009 m2.  

Súčasná ročná návštevnosť je okolo 300.000 návštevníkov, z toho: 
-	60% rodiny a individuálni návštevníci, 
-	27% školské skupiny, 
-	11% skupiny a asociácie, 
-	2% podujatia a návštevy. 

Väčšinu návštevníkov Technopolisu tvoria tí, ktorí sa už o vedu nejakým spôsobom zaujímali skôr. Pre ostatných Technopolis ponúka po celom Flámsku
-	putovné výstavy, 
-	školské programy a dielne s vedeckými demonštráciami,
-	vedecko-popularizačné podujatia pre verejnosť 
-	(a každoročne tiež výstavu v Kráľovskom paláci v Bruseli počas otvorenia kultúrneho leta.

Technopolis realizuje aj pedagogické projekty: 
-	tréningy a workshopy pre učiteľov, 
-	vedecké balíčky,  
-	vzdelávaco-experimentálne komplety (škatule).